Noteikumu (grozījumu) projekts 24-TA-1501
Izdrukāts 29.07.2026. 23.53 - 1.0 Redakcija
Noteikumu (grozījumu) projekts 24-TA-1501
Izdrukāts 29.07.2026. 23.53 - 1.0 Redakcija
Grozījumi Ministru kabineta 2016. gada 26. jūlija noteikumos Nr. 491 "Tehniskās prasības brīvības atņemšanas iestāžu un izmeklēšanas cietumu būvniecībai"
Izdoti saskaņā ar Latvijas Sodu izpildes kodeksa 11. panta sesto daļu un
Apcietinājumā turēšanas kārtības likuma 4. panta ceturto daļu
· Izdarīt Ministru kabineta 2016. gada 26. jūlija noteikumos Nr. 491 "Tehniskās prasības brīvības atņemšanas iestāžu un izmeklēšanas cietumu būvniecībai" (Latvijas Vēstnesis, 2016, 144. nr.) šādus grozījumus:
· 1. Izteikt 3. punktu šādā redakcijā:
· "3. Ieslodzījuma vietas telpas, kuras izvietotas ieslodzījuma vietas pamata nožogojuma iekšpusē un kurās ilgstoši atrodas ieslodzītie, aprīko ar neveramiem logiem ar triecienizturīgu stiklu un metāla restēm no ārpuses. Dūmu izvadi ugunsgrēka gadījumā atļauts paredzēt caur izsitamiem logiem ar metāla restēm no ārpuses."
· 2. Izteikt 10. punktu šādā redakcijā:
· "10. Ieslodzījuma vietas telpas, kurās ilgstoši atrodas ieslodzītie, aprīko ar automātisko ugunsgrēka atklāšanas un trauksmes signalizācijas sistēmu. Ugunsgrēka trauksmes izziņošanas laiks nav ilgāks par 10 minūtēm. Ugunsgrēka trauksmes izziņošanu atļauts neparedzēt ieslodzīto kamerās."
· 3. Papildināt ar 13. punktu šādā redakcijā:
· "13. Ēkās un teritorijās, kurās atrodas ieslodzītie, ugunsdrošībai nozīmīgu inženiertehnisko sistēmu manuālās tālvadības iedarbināšanas ierīces atļauts izvietot ieslodzītiem nepieejamās vietās."
· 4. Papildināt ar 14. punktu šādā redakcijā:
· "14. Ēkās, kurās atrodas ieslodzītie, atļauts neparedzēt izejas uz jumtu un uz jumta atļauts neparedzēt parapetu, nožogojumu, jumta drošības sistēmas vai drošības stiprinājumus."
· 5. Papildināt ar 15. punktu šādā redakcijā:
· "15. Ēkām, kurās izvietotas ieslodzīto kameras, nav piemērojamas prasības par dzīvojamo telpu insolāciju. Ieslodzīto dzīvojamās telpas (kameras) jānodrošina ar dabisko apgaismojumu."
· 6. Papildināt ar 16. punktu šādā redakcijā:
· "16. No ēkas daļām, kurās atrodas ieslodzīto kameras, atļauts paredzēt vienu evakuācijas izeju, ja evakuējamo skaits nepārsniedz 50, evakuācijas ceļa garums nepārsniedz 45 metrus un attiecīgajā ēkas daļā pastāvīgi atrodas ieslodzījuma vietas amatpersona. Evakuācijas izeju atļauts paredzēt caur citu ugunsdrošības nodalījumu."

